REGOLAMENT TAL-KUMMISSJONI (KE) Nru 933/2004
tat-30 ta’ April 2004
dwar l-istipular ta’ l-ammont korrettiv applikabbli għar-rifużjoni fuq iċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 1992 li jwassal għall-organizzazzjoni komuni ta’ swieq fis-settur taċ-ċereali (1), kif l-aħħar emendat bir-Regolament (KE) Nru 1666/2000 (2), u b’mod partikolari l-Artikolu 13(8) tiegħu,
Billi:
(1)
L-Artikolu 13(8) tar-Regolament (KEE) Nru 1766/92, jipprovdi li r-rifużjoni fuq l-esportazzjoni applikabbli għaċ-ċereali fil-ġurnata meta ssir l-applikazzjoni għal-liċenzja ta’ l-esportazzjoni trid tkun applikata, fuq talba, għall-esportazzjoni li trid issir matul il-perjodu tal-validità tal-liċenzja ta’ l-esportazzjoni. F’dan il-każ, ammont korrettiv jista’ jiġi applikat għar-rifużjoni.
(2)
Ir-Regolament tal-Kummissjoni (KE) Nru 1501/95 tad-29 ta’ Ġunju 1995 li jistabbilixxi ċerti regoli dettaljati skond ir-Regolament tal-Kunsill (KEE) Nru 1766/92 fuq l-għoti ta’ rifużjonijiet fuq l-esportazjoni ta’ ċereali, u l-miżuri li jridu jittieħdu, fil-każ ta’ disturbi fis-swieq taċ-ċereali (3), kif l-aħħar emendati bir-Regolament (KE) Nru 1163/2002 (4), kif emendat bir-Regolament (KE) Nru 1324/2002 (5), li jippermetti l-istipular ta’ ammont korrettiv għall-prodotti mniżżlin fl-Artikolu 1(1)(ċ) tar-Regolament (KE) 1762/92. Dan l-ammont korrettiv għandu jiġi kkalkulata billi wieħed jieħu inkonsiderazzjoni l-fatturi msemmija fl-Artikolu 1 tar-Regolament (KE) Nru 1501/95.
(3)
Is-sitwazzjoni fis-suq dinji jew il-ħtiġijiet speċifiċi ta’ ċerti swieq jistgħu joħolqu l-bżonn ta’ varjazzjoni fl-ammont korrettiv skond id-destinazzjoni.
(4)
L-ammont korrettiv irid ikun stipulat fl-istess żmien tar-rifużjoni u skond l-istess proċedura; jista’ jkun mibdul fil-perjodu ta’ bejn l-istipular.
(5)
Mill-applikazzjoni tal-proviżjonijiet imsemmija hawn fuq li l-ammont korrettiv għandu jkun stabbilit b’mod konformi ma’ l-Anness ta’ dan ir-Regolament.
(6)
Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni taċ-Ċereali,
ADOTTAT DAN IR-REGOLAMENT:
Artikolu 1
L-ammont korrettiv msemmi fl-Artikolu 1(1)(a),(b) u (ċ) tar-Regolament (KEE) Nru 1766/92 li hu applikabbli għar-rifużjonijiet fuq l-esportazzjoni ffissati bil-quddiem ħlief għax-xgħir għandu jkun stabbilit fl-Anness ta’ dan ir-Regolament.
Artikolu 2
Dan ir-Regolament jidħol fis-seħħ fid-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, tat-30 ta’ April 2004.